Rijeka, 24. listopada 2018.

**PREDMET: Otvorene prijave Realizator 2018. edukacijski LEARN modul**

Nakon predstavljanja poslovnih slučajeva šest poduzeća i institucija case study natjecanja Realizator 2018., te rekordnog broja prijava na natjecanje (86 studenata i studentica s 11 sastavnica Sveučilišta u Rijeci), Zaklada Sveučilišta u Rijeci otvorila je prijave za edukacijski LEARN modul. Sudjelovanje je otvoreno svim studentima i studenticama stoga se mogu prijaviti i sudjelovati i oni koji se ne natječu na Realizatoru 2018.

U LEARN modulu će studenti i studentice imati priliku kroz praktične edukacije, te u neformalnoj atmosferi naučiti od stručnjaka kako kreirati i napisati najbolja rješenja svojih odabranih poslovnih slučajeva. Dodatno iznenađenje je da najaktivniji timovi ulaze u konkurenciju za posebnu nagradu na kraju natjecanja.

LEARN modul sastoji se od tri edukacije:

***Kreiranje poslovnih ideja* (30. listopada 2018., 10:00 sati) Neven Tamarut**

***Tips & Tricks za pisanje poslovnih slučajeva* (09. studenog 2018., 16:30) Neven Tamarut**

***Stvaranje uspješnih inovacija* (19. studenog 2018., 17:00) Boris Golob**

Studenti će se upoznati s različitim tehnikama kreiranja poslovnih ideja za konkretne primjere, naučiti analizirati probleme, ponuditi odgovore i usvojiti formu pisanja poslovnih rješenja, te će usvojiti postupke koncipiranja i uspješne primjene inovacija u praksi. Sve navedene edukacije održat će se u prostorima partnera projekta Realizator 2018. - **Znanstveno-tehnologijski park Sveučilišta u Rijeci Step Ri (Ul. Radmile Matejčić 10, Kampus, Rijeka).**

Prijave na edukativni modul dostupne su putem sljedećeg [ONLINE OBRASCA](https://docs.google.com/forms/d/e/1FAIpQLSeSWpOsxzXgLSNP-pgJwXJfVAmEhwco8qY5SDm1h6BK-J65DA/viewform), a sva dodatna pitanja možete dostaviti na [realizator@uniri.hr](mailto:realizator@uniri.hr) ili pratiti informacije o projektu putem [Facebook](https://www.facebook.com/zaklada.uniri/) i [Instagram](https://www.instagram.com/unirifoundation/) stranica Zaklade.